b'\n_START_ARTICLE_\nLokev, Se\xc5\xbeana\n_START_SECTION_\nZgodovina\n_START_PARAGRAPH_\nKraj je bil naseljen \xc5\xbee v prazgodovini (najdi\xc5\xa1\xc4\x8di Klemenka in Stari tabor), pa tudi v rimski dobi._NEWLINE_Pozneje so postali lastniki teh krajev oglejski patriarhi, ki so leta 1118 Lokev menda podelili vitezom templjarjem (podatki o tem niso popolnoma zanesljivi). Pozneje je vas \xc5\xa1e ve\xc4\x8dkrat menjala gospodarje. V listinah se ime Lokev prvi\xc4\x8d omenja leta 1234 v pogodbi med gori\xc5\xa1ko-tirolskim grofom Majnhardom III. in tr\xc5\xbea\xc5\xa1kim dekanom Gregorjem._NEWLINE_V 15. in 16. stoletju so bili pogosto vpadi Turkov. Leta 1485 so doma\xc4\x8dini postavili obrambni stolp, imenovan Tabor, kot obrambo proti Turkom. Stolp je postal s svojo zna\xc4\x8dilno obliko nekak\xc5\xa1en za\xc5\xa1\xc4\x8ditni znak Lokve. Danes je v stolpu voja\xc5\xa1ki muzej.\n_START_SECTION_\nGenealogija\n_START_PARAGRAPH_\nVas je v celoti rodoslovno raziskana za obdobje od 1600 do 20. stoletja.'